Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Danielin kirjan luvussa 8 on erittäin hyvä kuvaus -
viimeisestä imperiumista.
Viimeisestä vallasta ja hallinnosta, joka hallitsee tätä maailmaa -
ennen kuin Messias palaa ja perustaa valtakuntansa -
ja samalla tuhoaa tuon imperiumin.
Kuten sanoin, olemme keskellä tutkimustamme Danielin kirjasta.
Viimeksi aloitimme luvun 8 ja näimme kaksi eläintä, -
oinaan ja vuohipukin.
Vuohipukki nousi yllättäen Euroopasta, lännestä.
Se kukisti islamilaisen valtakunnan Iranista -
tai persialaiset ja meedialaiset Raamatun kielellä.
Tällä viikolla tutkimme huolellisesti -
viimeistä imperiumia, vuohipukkia, -
jota antikristus tulee aikanaan hallitsemaan.
Näin voimme paremmin ymmärtää viimeisten päivien tapahtumia.
Meidän ei ole tarkoitus etsiä tietoa vaan totuutta, -
jotta soveltaisimme sitä elämäämme -
ja tuntisimme totuuden, eläisimme totuudessa -
ja jotta meidät havaittaisiin uskolliseksi Vapahtajalle, -
joka vielä tulee takaisin ja perustaa valtakuntansa.
Haluamme palvella Häntä, vaeltaa valtakunnan totuudessa -
ja vastustaa vuohipukin imperiumin pahuutta ja herjaa.
Ota esiin Raamattusi ja katso kanssani Danielin lukua 8.
Danielin kirjan luku 8. Jatkamme jakeesta 8, johon jäimme viimeksi.
Kuten sanoin, painopiste Daniel 8:n loppupuoliskolla -
on tässä valtakunnassa, vuohipukissa. Jae 8.
Vuohipukki oli juuri kukistanut oinaan.
Niinpä eurooppalainen imperiumi nousee viimeisinä aikoina.
Se tuhoaa islamilaisen imperiumin, jonka pääpaikka oli Iranissa.
Jae 8: "Ja kauris [vuohipukki] tuli ylen suureksi; -
mutta kun se oli väkevimmillään..." Tämä on tärkeää.
Jae 8 ymmärretään usein virheellisesti.
Haluan aivan ensiksi käsitellä erästä asiaa.
Monet ihmiset ottavat puheenamme olevan jakeen 8 profetian, -
sijoittavat sen Aleksanteri Suuren aikaan ja pitävät häntä vuohena.
Ja kun Aleksanteri Suuri kuoli, -
hänen hallinnostaan nousi neljä hallitsijaa.
He hallitsivat neljää aluetta.
Ja sitä tämä profetia käsittelisi. Siinä on ongelma.
Tutkimme sitä myöhemmin, mutta mainitsen jo nyt, -
että kun katsotaan jakeita 17 ja 19, -
niissä yhteensä kolme kertaa ― siis kolme kertaa -
Daniel sanoo, että tämä profetia on viimeisiä aikoja varten.
Kun tutkimme Danielin lukua 7, lukua 8, -
lukua 9, lukua 10, lukua 11 ja lukua 12, -
näemme, että painopiste on viimeisissä päivissä.
Kukaan ei voi lukea näitä lukuja ja tarkastella niitä yksinkertaisesti -
näkemättä ilmauksia "viimeiset ajat". "lopun aika", "Jumalan vihan loppu".
Kaikki nämä ilmaukset tarkoittavat viimeisiin päiviin.
Se täytyy muistaa.
Tällä mielenlaadulla voimme ymmärtää tämän tekstin oikein.
Vielä jakeen 8 keskiosa. Tässä puhutaan vuohesta, -
pahasta imperiumista, viimeisestä ennen Messiaan paluuta.
Tässä sanotaan: "mutta kun se oli väkevimmillään". Tämä on tärkeää.
Ei silloin, kun se kuolee tai kun se voitetaan ja kukistetaan.
Ei silloin, kun hallintoa uhataan ja joku kaappaa vallan.
Teksti sanoo: "kun se oli väkevimmillään, -
särkyi suuri sarvi, -
ja sen sijalle kasvoi neljä uhkeata sarvea, -
taivaan neljää tuulta kohti."
Käänsin sen kirjaimellisesti. Mitä tässä tapahtuu?
Kun valtakunta on voimakkaimmillaan, -
luemme tästä, että sen johtaja särkyy.
Särkymisellä on tarkoitus, -
ja se on leviäminen. Hänen altaan nousee näet neljä muuta.
Hänen valtansa alta, teksti sanoo.
Katso tarkasti, mitä tässä lukee: "le arba ruchot hashamaim", -
"taivaan neljää tuulta kohti".
Mitä se tarkoittaa?
Neljää ilmansuuntaa. Tässä siis sanotaan, että vuohi levittäytyy.
Kun se on vahvimmillaan, se levittäytyy neljään ilmansuuntaan.
Sen taru ei siis lopu, vaan se kasvattaa valtaansa.
Jae 9.
"Ja yhdestä niistä puhkesi esiin..." Eli yhdestä niistä johtajista.
Huomaa teksti: "Ja yhdestä niistä -
puhkesi esiin [keren achat mitsira]", -
yksi pieni sarvi. Se on tärkeää, sillä sana on 'pieni'.
Sana 'pieni' esiintyy myös -
Miikan kirjassa.
Miikan kirjan luvussa 5.
Siellä on kuuluisa profetia -
Messiaan syntymästä Betlehemissä.
"Mutta sinä, Juudean Beetlehem, -
pieni Juudan kaupunkien joukossa".
Sana 'pieni', 'vähäpätöinen', on sama.
Sen sanoma on tämä.
Adjektiivi 'pieni' tai 'vähäinen' -
on käytössä profeetallisesti -
Miika 5:ssä kuvaamassa Messiasta.
Nyt sitä käytetään tässä -
Danielissa kuvaamassa antikristusta.
Tämä on tärkeää.
Johtaja tulee laajentamaan valtaansa-
neljään suuntaan.
Tulee neljä johtajaa, mutta niistä yksi, huomatkaa tämä: -
"Ja yhdestä niistä puhkesi esiin sarvi, alussa vähäpätöinen.
Se kasvoi suuresti -
[se tulee laajenemaan] etelään päin ja itään päin -
ja Ihanaan maahan päin."
Mieti, mistä hän on. Lännestä. Se on jo todettu.
Mikä länsi olikaan?
Eurooppa.
Jos antikristus on Euroopassa... Mitä antikristus haluaa tehdä?
Kun jatkamme tutkimista tulevina viikkoina, näemme, -
että antikristus haluaa Jerusalemiin. Hän haluaa, että siellä on temppeli.
Hän haluaa mennä kaikkeinpyhimpään ja julistaa, -
että hän Jumalan poika, messias, ja häntä tulee palvella.
Hänen päämääränsä on Israelin maa.
Jos ollaan Euroopassa ja halutaan mennä Israeliin, -
mennään ensin itään, sitten etelään. Niin saavutaan Luvattuun maahan.
Juuri niin teksti sanoo.
"Se kasvoi suuresti [ja levittäytyi] -
etelään päin ja itään päin -
ja [kohti paikkaa 'tsvi', 'kaunis', 'miellyttävä'].
Se viittaa Israeliin. Jae 10.
Jae 10 kertoo lukijalle, ettei tämä johtaja ole luonnollinen, -
sillä hänellä on hengellinen tavoite.
Hän ei halua hallita pelkästään maailman kaikkia valtakuntia.
Hän haluaa hallita taivaita. Samaa kertoo Jesaja -
Jesajan kirjassa. Muista, että antikristus on lihaksi tullut saatana.
Niin kuin saatana, antikristuskin haluaa pystyttää valtaistuimensa -
Jumalan yläpuolelle. Jae 10.
"Ja se kasvoi [yleni] taivaan sotajoukkoon asti -
ja pudotti maahan osan siitä sotajoukosta -
ja tähdistä".
Tässä siis puhutaan enkeleistä.
Taivaan sotajoukko on ryhmä enkeleitä.
Se pudotti niistä osan maahan "ja tallasi niitä."
Jae 11.
"Hän ylpeili sotajoukon ruhtinastakin [sar hatsava] vastaan".
Kuka se on? Miikael.
"[Jopa sotajoukon ruhtinastakin vastaan] -
"hän ylpeili [...], -
ja tältä otettiin pois..."
Kun hän pääsee sinne ylös, hän aikoo kumota jokapäiväisen uhrin -
ja myös kukistaa pyhät paikat.
Hän siis vastustaa sitä, mikä on Jumalasta.
Hän haluaa muuttaa Jumalan mielen mukaista jumalanpalvelusta.
Hän ei halua, että Israelin Jumalalle toimitetaan uhreja.
Hän ei halua, että on olemassa temppeli Israelin Jumalalle.
Hän haluaa sen tilalle. Niin teksti sanoo jakeessa 11. Sitten jae 12.
"Myös sotajoukko jokapäiväisen uhrin lisäksi -
annettiin rikollisesti alttiiksi tuholle."
Se tarkoittaa, että hänellä tulee olemaan armeija -
jokapäiväistä uhria vastaan. Hän ei tahdo sitä.
Tiedämme jotain viikon keskivaiheilta. Mistä viikosta puhumme?
Raamatullisesti viikko on seitsemän vuotta.
Seitsemän vuoden jakson keskellä -
hän luo kauhistuksen hävityksen. Puhumme siitä myöhemmin.
Se on tärkeä ilmaus. Kauhistuksen hävitys.
Hän haluaa, että Israelin Jumalan palvominen lakkautetaan, -
ja sitä varten hänellä on oleva armeija, aivan kuten Antiokos Epifaneella.
"Se sarvi heitti totuuden maahan, -
ja mitä se teki, siinä se menestyi."
Hän siis menestyy tietyn ajan.
Antikristus hallitsee vapaasti tiettyyn pisteeseen asti, -
mutta Jumala tekee siitä aikanaan lopun.
Jae 13.
"Sitten minä kuulin yhden pyhän puhuvan".
Tässä puhutaan enkelistä.
Daniel kuunteli enkelin, pyhän, puhuvan, -
ja pyhä sanoi toiselle.
Hän sanoi: "Kuinka kauan?"
Tämä on heprean ilmaus "ad matai"?
Tässä käydään taivaallista keskustelua.
Daniel kuuntelee sitä.
Yksi pyhistä puhuu toiselle, ja Daniel kuulee sen.
Pyhä sanoo: "Ad matai".
Miksi sanon sen hepreaksi? "Ad matai" merkitsee: "Mihin asti?"
Mihin asti sitten? Tiettyyn hetkeen asti.
Sillä ilmauksella on aina ollut lopunaikojen seurauksia.
Kun sanomme "ad matai", -
se tarkoittaa: siihen asti, kun Jumalan valtakunta tulee.
Nämä enkelit näkevät tässä kaiken, mitä nyt kuvailemme.
Taivaan sotajoukkoa vastaan hyökätään, -
ja siinä menestytäänkin. Enkeleitä pudotetaan maahan.
Jopa arkkienkeli Mikaelia uhataan, -
mutta häntä ei pystytä pudottamaan.
Ja nyt yksi pyhä, yksi enkeli, puhuu toiselle.
Daniel kuulee hänen sanovan: "Kuinka kauan?"
"Mihin asti?"
"Kuinka pitkää aikaa tarkoittaa näky jokapäiväisestä uhrista -
ja [hapesha shomem] kauhistavasta rikoksesta".
Enkeli haluaa tietää, kuinka kauan kestää -
tästä hävityksen kauhistuksesta, josta tässä käytetään eri ilmaisua.
Ei sanota 'shikuts', 'kauhistus', -
vaan 'hapesha', 'rikkomus'.
Se siis kertoo meille, että tämä kauhistus pohjautuu syntiin -
ja se tuo hävityksen, täydellisen tuhon.
Hän sanoo: "pyhäkön ja sotajoukon alttiiksi antamisesta tallattavaksi".
Tässä tarkoitetaan tämän jumalattoman hallitsijan armeijaa.
Jae 14.
"Ja hän sanoi minulle: [...] iltaa ja aamua". Hyvin juutalaista.
Ei aamu ja ilta. Aloitamme päivän illasta.
Joten: "Kahtatuhatta kolmeasataa iltaa ja aamua".
2 300 päivää tekee noin 6,3 vuotta.
Tapahtuu näin. Seitsemän vuoden aikana...
Ja tämä on tärkeää. Tiedämme, että päiviä lyhennetään.
Messias opetti niin.
Tämä voidaan tulkita parilla eri tavalla.
Jotkut sanovat, että seitsemän vuoden ajanjakso lyhennetään -
yhteensä 2 300 päiväksi.
En näe sitä niin.
Aikaa lyhennetään, -
mutta itse näen tekstin näin: -
Antikristuksella ja kaikella tällä ei ole käytössään koko aikaa, -
vaan 6,3 vuotta, ja sitten hänen vallalleen tulee loppu.
Muista, ettei hän nouse valtaistuimelle oitis.
Valtakunta, tämä paha imperiumi, perustetaan.
Se perustetaan, -
ja antikristus nousee vasta rauhan ja vakauden ajanjakson jälkeen.
Miksi uskon niin? Yksinkertaista.
Kun tutkimme edellistä lukua, Dan. 7:ää, -
kerroin, että yksi avainluku, joka auttaa ymmärtämään Dan. 7:ää, -
on Ilmestyskirjan luku 13. Siinä näemme kaksi asiaa.
Näemme pedon nousevan merestä eli epävakaudesta.
Mutta Ilmestyskirjan luvun 13 loppupuoliskolla -
näemme, että antikristus nousee maasta eli vakauden ajasta.
Kenties siis tässä tarkoitetaan, että se tulee olemaan noin -
kuusi vuotta ja neljännes- tai kolmannesvuosi, -
jolloin tämä valtakunta perustetaan -
antikristuksen johdolla, -
mutta ensimmäisen ajanjakson aikana, ehkä vähän yli puoli vuotta, -
antikristus ei olisi johtajan paikalla.
Hän nousee valtaan vasta, kun tämä imperiumi on tuonut vakauden.
Tämä on kenties parempi tapa ymmärtää tämä tekstikatkelma.
Vielä jae 14.
"Ja hän sanoi minulle: 'Kahtatuhatta kolmeasataa iltaa ja aamua; -
sitten pyhäkkö asetetaan jälleen oikeuteensa'."
Se viittaa valtakunnan perustamiseen. Jae 15.
"Kun minä, Daniel, olin nähnyt tämän näyn ja koetin sitä ymmärtää, -
niin katso, -
minun edessäni seisoi -
miehen muotoinen [väkevän näköinen] olento."
Samaan aikaan kun tämä tapahtui, -
Danielin vieressä seisoi väkevä olento eli enkeli. Jae 16.
"Ja minä kuulin ihmisen äänen Uulain keskeltä, -
ja se huusi ja sanoi: 'Gabriel'".
Tässä on siis väkevä.
Sana 'väkevä' on tässä 'gavar'.
Tässä on ilmaus 'gaver'. Se sisältyy nimeen 'Gabriel'.
Väkevä olento oli siis enkeli Gabriel.
Ja tämä sanoi Gabrielille: -
"selitä tälle [Danielille] se näky!"
Jae 17. "Silloin hän tuli aivan lähelle sitä paikkaa, jossa minä seisoin; -
ja hänen tullessansa..." Danielille tapahtui jotain.
"[H]änen tullessansa minut valtasi pelko, ja minä lankesin kasvoilleni.
Ja hän sanoi minulle: 'Tarkkaa, ihmislapsi, -
sillä näky tarkoittaa lopun aikaa'."
Hän tulee antamaan Danielille ymmärrystä.
Se pelottaa Danielia.
Mitä enkeli sanoo? Katso tarkasti. Hän sanoo: -
"[Ymmärrä], ihmislapsi [tässä tarkoitetaan Danielia], -
sillä näky tarkoittaa lopun aikaa [et hakets]".
Se on tärkeää, eikö olekin?
Jotkuthan sanovat, että Daniel 8 puhuu vain Antiokos Epifaneesta -
ja ajasta Aleksanteri Suuren jälkeen.
Tämä totuus haastaa sitä tulkintaa todella vahvasti.
Se muuttuu selvemmäksi, katso jaetta 18.
"Ja kun hän puhui minulle, -
olin minä horroksissa [vaivuin uneen], -
kasvot maata vasten; -
mutta hän tarttui minuun ja nosti minut seisomaan.
Jae 19. "Sitten hän sanoi: 'Katso, minä ilmoitan sinulle, -
mitä on tapahtuva [b'acharit haza'am] viimeisenä vihan aikana'."
Ymmärrä tämä. Milloin viimeinen vihan aika on?
Kun Messias palaa ja kukistaa vihollisen ja antaa tuomion.
Vihan ajan loppua seuraa Jumalan valtakunta.
Tässä, jakeessa 19, on toinen selvä osoitus siitä, -
että tämä profetia koskee viimeisiä aikoja.
Sitä ei voi selittää muuten, ja se vain selvenee.
Luetaan jakeen 19 loppu: -
"sillä [le moed kets]".
Se on: "määrätyn ajan loppuun".
Tässä käytetään sanaa "moed".
Luepa joskus 3. Moos. 23 -
ja Emor-viikkojakso.
Huomaat siinä, että Herran juhlat -
ovat: 'moadai', 'minun juhlani'.
Se on määrätty aika.
Ja mitä Paavali opettaa -
Kol. kirjeen luvussa 2?
Kol. 2 alkaen jakeista 16 ja 17.
Siinä sanotaan muun muassa, -
että Raamatun juhlat, -
nämä määrätyt ajat, -
ilmoittavat meille asioita lopunajoista,
Jumalan valtakunnan perustamisesta.
Kun sanotaan 'moed hakets', -
'määrätyn ajan loppu', -
se viittaa selvästi viimeisiin aikoihin.
Kolmesti Daniel saa kuulla tämän -
enkeli Gabrielilta. Aika hyvä lähde.
Gabriel ilmoitti Marialle -
Messiaan syntymän.
Pitikö Gabrielin sana paikkansa? Piti.
Onko Gabriel oikeassa tässäkin, -
kun hän sanoo, että profetia koskee viimeisiä aikoja? On.
On hämmästyttävää, miten ihmiset voivat ummistaa silmänsä -
näiltä selviltä vihjeiltä, että tämä profetia koskee viimeisiä aikoja.
Jae 20.
"Kaksisarvinen oinas, jonka sinä näit, -
on: Meedian ja Persian kuninkaat."
Selvästi sanottu.
"Kuninkaat" viittaa paitsi menneisiin, myös tuleviin johtajiin, -
sillä tämä on tulevaisuuden profetia.
Nyt meillä on todiste, että tämä oinas, joka nousee, -
lue jae 20: -
"Kaksisarvinen oinas, jonka sinä näit, on: Meedian ja Persian kuninkaat.
Ja kauris [vuohipukki] on Jaavanin [Kreikan] kuningas."
Tarkoittaako se Kreikan maata? Ei.
Kreikka oli Vanhan testamentin nimitys Euroopalle.
Sieltä ei löydä sanaa "Eurooppa". Sanalla "Jaavan" kuvattiin Kreikkaa, -
joka oli eurooppalainen valtakunta. Se todistaa, että vuohi on Euroopasta.
Kun seuraa Raamatun ilmoitusta, ei ole muuta tulkintaa.
Se nivoutuu jälleen siihen tosiasiaan, -
että lopussa nousevan imperiumin neljä viimeistä vaihetta -
ovat Kreikka, Rooma, seitsemäs valtakunta ja kahdeksas.
Ne kaikki ovat eurooppalaisia. Ne liittyvät kaikki vuohipukkiin.
Katsotaan vielä jaetta 21.
"Ja [vuohipukki] on [Kreikan] kuningas, -
ja suuri sarvi, joka sillä oli keskellä otsaa, on ensimmäinen kuningas."
Nyt tässä puhutaan, että tulee vielä toinen.
Meille selviää jakeesta 22 [vapaasti]: -
"Kun se särkyy, nousee", kuten sanoimme, -
"Kun se särkyy, sen alta nousee neljä.
Ja nämä neljä valtakuntaa ovat siitä yhdestä kansasta, ja se seisoo -
mutta ei sen omassa voimassa."
Tässä kuvataan pahan imperiumin viimeistä vaihetta.
Se seisoo mutta ei omassa voimassa. Mistä se puhuu?
Ei inhimillisestä. Hän saa voimansa saatanalta.
Sitä tämä yrittää kertoa. Jae 23.
"Ja heidän valtansa lopulla, -
kun luopiot ovat täyttäneet syntiensä mitan".
Ja mitä tapahtuu? "[N]ousee kuningas, kasvoilta röyhkeä".
Ja tämä kuningas tekee jotain.
Raamattu sanoo, että hän pystyy ymmärtämään arvoituksia -
tai kätkettyjä asioita.
Tämä ylpeä mies siis nousee viimeisinä aikoina.
Hänellä on suuri viisaus.
"Ja väkevä on hänen voimansa, -
vaikka ei tosin hänen omasta voimastaan, -
ja ihmeellisen paljon hän saa aikaan hävitystä [turmelusta]; -
ja hän menestyy siinä, mitä hän tekee, -
ja hän tuottaa turmion väkeville [maailmalle] ja pyhien kansalle."
Se tuottaa turmion myös pyhien kansalle, -
pyhälle kansalle eli Israelille.
"Ja hänen oveluutensa tähden -
onnistuu petos hänen kädessään.
[Hän korottaa itsensä], -
ja keskellä rauhaa hän tuottaa turmion monille.
Ruhtinasten ruhtinastakin vastaan hän nousee".
Kenties tässä puhutaan Mikaelista.
Mutta huomaa jae 25: 'efes jad', -
"ilman ihmiskättä [voimaa] hänet muserretaan".
Mitä se tarkoittaa? Siitä puhumme ensi viikolla, -
kun jatkamme tutkimustamme.
Tämä paha hallitsija, viimeinen, antikristus, -
saa voimansa saatanallisesta vaikutuksesta, saatanasta.
Mutta hänet murskataan 'be efes jad'. Mitä se tarkoittaa?
Ilman ihmiskäden voimaa. Mihin se viittaa?
Katso ohjelma ensi viikolla, niin kuulet vastauksen.
Siihen saakka Jumalan runsasta siunausta ja shalom Israelista.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz